Замуж за Пятра Надзея пайшла ў васямнаццаць. Хлопца яна ведала даўно, ён быў на тры гады старэйшым і здаваўся дзяўчыне дарослым і надзейным. Хутка ў сям’і нарадзіўся першынец – дачушка Аляксандра. Праз два гады ў яе з’явілася сястрычка Вікторыя. Як і ў любых маладых, былі ў пары часы складаных адносін, але ім хапіла мудрасці зразумець, што сям’я – галоўнае ў жыцці, і трэба трымацца адзін за аднаго.